Εθνοσυνέλευση (Μπελίζ)

Η Εθνοσυνέλευση είναι το διθάλαμο νομοθετικό σώμα του κράτους της Μπελίζ. Χωρίζεται στη Βουλή των Αντιπροσώπων, με 31 μέλη που εκλέγονται με καθολική ψηφοφορία, και στη Γερουσία, με 13 μέλη που διορίζονται από τον Γενικό Κυβερνήτη κατόπιν διαβούλευσης με τον πρωθυπουργό και τον Αρχηγό της Αξιωματικής Αντιπολίτευσης. Ο προεδρεύων της Βουλής είναι ο Speaker (Πρόεδρος της Βουλής), ενώ στη Γερουσία προεδρεύει ο Πρόεδρος (President).

 Ιστορία  

Η Εθνοσυνέλευση έχει την εξουσία να συζητά και να θεσπίζει νόμους βάσει του Συντάγματος. Συνέρχεται συνήθως, τόσο η Βουλή όσο και η Γερουσία, μία φορά το μήνα, με άλλες συνεδριάσεις να συγκαλούνται ανάλογα με τις ανάγκες.

Από το 1970, μετά τη μεταφορά της πρωτεύουσας στο Μπελμοπάν, το Κοινοβούλιο συνεδριάζει στο Κτήριο της Εθνοσυνέλευσης στο Μπελμοπάν, στην επαρχία Κάγιο.

 Βουλή των Αντιπροσώπων  
Η Βουλή των Αντιπροσώπων είναι η Κάτω Βουλή. Αποτελείται από 31 μέλη, τα οποία εκλέγονται από το λαό σε γενικές εκλογές κάθε πέντε χρόνια.Belize / Belice: Constitution 1981, Political Database of the Americas. (πρόσβαση 26 Ιουνίου 2025) Κάθε μέλος αντιπροσωπεύει μία εκλογική περιφέρεια. Στα μέλη της Βουλής περιλαμβάνονται τόσο μέλη του κυβερνώντος κόμματος όσο και μέλη της αντιπολίτευσης που κέρδισαν τις έδρες τους στις γενικές εκλογές. Στις συνεδριάσεις της Βουλής των Αντιπροσώπων προεδρεύει ένας Πρόεδρος (Speaker). Η κύρια ευθύνη του είναι η διατήρηση της τάξης και του ελέγχου. Η Βουλή των Αντιπροσώπων ψηφίζει νομοσχέδια, συζητά εθνικά θέματα και εγκρίνει τον κρατικό προϋπολογισμό.

 Γερουσία  
Γερουσία είναι η Άνω Βουλή. Η Γερουσία συζητά και επικυρώνει νομοσχέδια που αποστέλλονται από τη Βουλή των Αντιπροσώπων. Αποτελείται από 13 μέλη, τα οποία διορίζονται όλα από τον Γενικό Κυβερνήτη. Ο Πρόεδρος της Γερουσίας προεδρεύει των συνεδριάσεων.

6 γερουσιαστές διορίζονται κατόπιν συμβουλής του Πρωθυπουργού

3 γερουσιαστές διορίζονται κατόπιν συμβουλής του Αρχηγού της Αξιωματικής Αντιπολίτευσης

1 διορίζεται κατόπιν συμβουλής του Εμπορικού Επιμελητηρίου του Μπελίζ και του Επιχειρηματικού Γραφείου της Μπελίζ

1 διορίζεται κατόπιν συμβουλής του Συμβουλίου Εκκλησιών της Μπελίζ

1 διορίζεται κατόπιν συμβουλής του Εθνικού Συνεδρίου Συνδικάτων της Μπελίζ

1 διορίζεται κατόπιν συμβουλής των Μη Κυβερνητικών Οργανώσεων (ΜΚΟ)

 Νομοθετική διαδικασία  
Η νομοθετική διαδικασία περιλαμβάνει τα ακόλουθα στάδια:

Το Υπουργικό Συμβούλιο αποδέχεται μια ιδέα από έναν υπουργό και τη συζητά. Οι νομικοί συντάκτες συντάσσουν το νομοσχέδιο.
Έγκριση του νομοσχεδίου από το Υπουργικό Συμβούλιο.
Το νομοσχέδιο εισάγεται στη Βουλή των Αντιπροσώπων για την 1η Ανάγνωση.
Συνεδριάσεις των επιτροπών της Βουλής για την ακρόαση της κοινής γνώμης και πιθανές αλλαγές στο νομοσχέδιο.
Το νομοσχέδιο συζητείται στη Βουλή των Αντιπροσώπων (2η Ανάγνωση).
Το νομοσχέδιο γίνεται δεκτό και ψηφίζεται (3η Ανάγνωση). Εάν εγκριθεί από την πλειοψηφία, γίνεται πράξη.
Η πράξη περνά από τα ίδια τρία στάδια/αναγνώσεις στη Γερουσία προτού γίνει νόμος.
Μόλις η πράξη περάσει από τη Γερουσία, στέλνεται στον Γενικό Κυβερνήτη για την υπογραφή του. Η πράξη καθίσταται νόμος.

 Διάφορα  
Το κτήριο διαθέτει επί του παρόντος μόνο μία αίθουσα συνεδριάσεων, παρά το γεγονός ότι πρόκειται για διθάλαμο νομοθετικό σώμα.

Για το λόγο αυτό, η Εθνοσυνέλευση και η Γερουσία συνεδριάζουν σε διαφορετικές ώρες.

 Δείτε επίσης 
Πρωθυπουργός της Μπελίζ 
Γενικός Κυβερνήτης της Μπελίζ

 Παραπομπές 

 Εξωτερικοί σύνδεσμοι 


Κυβέρνηση της Μπελίζ *http://www.oas.org/juridico/PDFs/mesicic5_blz_resp_annex5.pdf

Μπελιζ
Εθνοσυνελευση